Zürich

Zürich er den største byen i Sveits. Byen ligger på breddene av elven Limmat ved Zürichsjøen i den tysktalende delen av Sveits. Zürich er hovedstad i kantonen Zürich, og er det viktigste kommersielle senteret i Sveits. Zürich lufthavn er landets største og et viktig knutepunkt for europeisk flytrafikk.

Byen er universitetsby med ETH og Universität Zürich blant de viktigste institusjonene. Zürich er et av verdens viktige og betydningsfulle finanssentra, men har også en del tekstil-, maskin- og grafisk industri.
mini|Elven Limmat
Zürich var opprinnelig en keltisk bebyggelse, og hadde i romertiden et kastell. I høymiddelalderen hadde byen en borg som var sete for flere tyske konger og keisere. I 1218 ble byen en fri riksstad, og ble i 1351 medlem av Det sveitsiske edsforbund. Under reformasjonen var Zürich et sentrum for protestantene, med Ulrich Zwingli som en av de viktigste drivkreftene. 

Zürich ble i en analyse i 2024 utpekt som en av de mest fotgjengervennlige (engelsk: walkable) storbyene i verden. Analysen ble publisert i tidsskriftet Nature. Milano, København, Lisboa og Paris kom høyt på listen; Atlanta, Dallas og Shanghai kom langt ned på listen. 


 Referanser 

 Eksterne lenker 



Kategori:Zürich (kanton)
Kategori:Kommuner i Zürich (kanton)